সাবান দিয়ে ধোয়া যাবে স্মার্টফোন - কর্পোরেট
কর্পোরেট
সাবান দিয়ে ধোয়া যাবে স্মার্টফোন
Arifur Rahman
2 বছর ago
অনেকদিন ব্যবহারে হাতের মুঠোয় থাকা স্মার্টফোনটি ময়লা দেখালে চাইলেই সাবান দিয়ে ধুয়ে নেয়া যাবে। প্রয়োজনে এসময় গরম পানিও ব্যবহার করা যাবে নিশ্চিন্তে।
সম্প্রতি এমন ‘কিওসিরা ডিগনো রাফর’ শিরোনামের স্মার্টফোনটি বাজারে আনছে জাপান ভিত্তিক প্রযুক্তি প্রতিষ্ঠান কিওসিরা।
ওয়াটার প্রুফ ফোন বাজারে এসেছে অনেক আগেই। এসেছে ফোনের সুরক্ষার আরও অনেক কারসাজি। তবে এবার তাতে নতুন মাত্রা যুক্ত করতে যাচ্ছে নতুন ফোনটি। সাবান পানি ধুয়ে ফেলা যাবে ফোনটিকে। এমনকী ৪৩ ডিগ্রি পর্যন্ত গরম পানিতে ডোবালেও ফোনের কোনও ক্ষতি হবে না।
৫ ইঞ্চি ডিসপ্লের এই ফোনটি চালিতে হবে অ্যান্ড্রয়েড ৫.১ ললিপপ অপারেটিং সিস্টেমে। থাকছে ২ জিবি র‍্যাম এবং ১২৮ জিবি পর্যন্ত মেমোরি কার্ড সাপোর্ট করবে এই ফোন।
স্মার্টফোনটি ওয়ার প্রুফই নয়; শক প্রুফও বটে। ভেজা হাতে ডিসপ্লে-তে টাচ করলেও ফোন কাজ করবে। রয়েছে ড্রাগন এক্স গ্লাস কোটিং। গোলাপি, সাদা ও নীল রঙে পাওয়া যাচ্ছে ফোনটি।
এই ফোনের ব্যাক ক্যামেরা ১৩ মেগাপিক্সেল, ২০ ঘণ্টা পর্যন্ত ব্যাটারির টকটাইম। বাজারে আসার পরই এই ফোনের অন্যান্য বৈশিষ্ট্যগুলি সম্পর্কে জানা সম্ভব হবে।
১১ ডিসেম্বর জাপানের বাজারে আসছে এই স্মার্টফোন। ফোনটির দাম পড়বে প্রায় ৩২ হাজার টাকা।
Comments
comments
Categories: ফিচার পোস্ট, মোবাইল ফোন
Tags: অপারেটিং সিস্টেম, অ্যান্ড্রয়েড, ডিগনো রাফর, ডিসপ্লে, স্মার্টফোন
Leave a Comment
কর্পোরেট
Powered by WordPress
Back to top